title: 1996 m. vasario 26 d. Tarybos sprendimas dėl Susitarimų memorandumų tarp Europos bendrijos ir Pakistano Islamo Respublikos bei Europos bendrijos ir Indijos Respublikos dėl susitarimų rinkos prieinamumo tekstilės gaminiams srityje sudarymo

text:
Svarbus teisinis pranešimas

|

31996D0386

Oficialusis leidinys L 153 , 27/06/1996 p. 0047 - 0047

		Tarybos sprendimas1996 m. vasario 26 d.dėl Susitarimų memorandumų tarp Europos bendrijos ir Pakistano Islamo Respublikos bei Europos bendrijos ir Indijos Respublikos dėl susitarimų rinkos prieinamumo tekstilės gaminiams srityje sudarymo(96/386/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, siejant su 228 straipsnio 2 dalies pirmu sakiniu,atsižvelgdama į Komisijos pasiūlymą,kadangi, vadovaudamasi GATT rinkos prieinamumo derybų išdavomis, Komisija vedė derybas su Indijos Respublika ir Pakistano Islamo Respublika dėl susitarimų rinkos prieinamumo tekstilės gaminiams srityje,kadangi Susitarimų memorandumai tarp Europos bendrijos ir Pakistano Islamo Respublikos bei Europos bendrijos ir Indijos Respublikos dėl susitarimų rinkos prieinamumo tekstilės gaminiams srityje buvo parafuoti atitinkamai 1994 m. spalio 15 d. ir gruodžio 31 d.,kadangi šie memorandumai turėtų būti patvirtinti,NUSPRENDĖ:1 straipsnisBendrijos vardu Susitarimų memorandumai tarp Europos bendrijos ir Pakistano Islamo Respublikos bei Europos bendrijos ir Indijos Respublikos dėl susitarimų rinkos prieinamumo tekstilės gaminiams srityje yra patvirtinami.Memorandumų tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti 1 straipsnyje nurodytus memorandumus, kad jų nuostatos taptų privalomomis Bendrijai.Priimta Briuselyje, 1996 m. vasario 26 d.Tarybos varduPirmininkasS. Agnelli--------------------------------------------------


title: 2008/158/EB: 2008 m. vasario 18 d. Tarybos sprendimas, kuriuo pratęsiamas Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytų priemonių taikymo laikotarpis

text:
26.2.2008

               LT

               Europos Sąjungos oficialusis leidinys

               L 51/19

      TARYBOS SPRENDIMAS

   2008 m. vasario 18 d.
   kuriuo pratęsiamas Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytų priemonių taikymo laikotarpis
   (2008/158/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą,
   atsižvelgdama į 2000 m. birželio 23 d. Kotonu pasirašytą (1) ir 2005 m. birželio 25 d. Liuksemburge peržiūrėtą (2) AKR ir EB partnerystės susitarimą,
   atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Remiantis Tarybos sprendimu 2002/148/EB (4), konsultacijos su Zimbabvės Respublika pagal AKR ir EB partnerystės susitarimo 96 straipsnio 2 dalies c punktą buvo užbaigtos ir buvo imtasi to sprendimo priede nustatytų atitinkamų priemonių.

               (2)

               Sprendimu 2007/127/EB priemonių, nurodytų Sprendimo 2002/148/EB 2 straipsnyje, taikymas, kuris Sprendimo 2003/112/EB (5) 1 straipsniu buvo pratęstas iki 2004 m. vasario 20 d., Sprendimo 2004/157/EB (6) 1 straipsniu – iki 2005 m. vasario 20 d., Sprendimo 2005/139/EB (7) 1 straipsniu – iki 2006 m. vasario 20 d. ir Sprendimo 2006/114/EB (8) 1 straipsniu iki 2007 m. vasario 20 d., buvo pratęstas dar 12 mėnesių laikotarpiui – iki 2008 m. vasario 20 d.

               (3)

               Zimbabvės Vyriausybė ir toliau pažeidinėja pagrindinius AKR ir EB partnerystės susitarimo 9 straipsnyje nustatytus principus, o dabartinėmis sąlygomis Zimbabvėje neužtikrinama pagarba žmogaus teisėms, demokratijos bei teisinės valstybės principams.

               (4)

               Todėl priemonių taikymo laikotarpis turėtų būti pratęstas,

         NUSPRENDĖ:
   1 straipsnis
   Sprendimo 2002/148/EB 2 straipsnyje nurodytų priemonių taikymo laikotarpis pratęsiamas iki 2009 m. vasario 20 d. Priemonės bus nuolat peržiūrimos.
   Šio sprendimo priede pateiktas laiškas adresuojamas Zimbabvės Prezidentui.
   2 straipsnis
   Šis sprendimas įsigalioja jo priėmimo dieną.
   Jis skelbiamas Europos Sąjungos oficialiajame leidinyje.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  OL L 317, 2000 12 15, p. 3. Susitarimas su paskutiniais pakeitimais, padarytais Sprendimu Nr. 4/2007 (OL L 25, 2008 1 30, p. 11).

      (2)  OL L 209, 2005 8 11, p. 26.

      (3)  OL L 317, 2000 12 15, p. 376. Vidaus susitarimas su paskutiniais pakeitimais, padarytais 2006 m. balandžio 10 d. vidaus susitarimu (OL L 247, 2006 9 9, p. 48).

      (4)  OL L 50, 2002 2 21, p. 64. Sprendimas su paskutiniais pakeitimais, padarytais Sprendimu 2007/127/EB (OL L 53, 2007 2 22, p. 23).

      (5)  OL L 46, 2003 2 20, p. 25.

      (6)  OL L 50, 2004 2 20, p. 60.

      (7)  OL L 48, 2005 2 19, p. 28.

      (8)  OL L 48, 2006 2 18, p. 26.

      PRIEDAS
      Briuselis, …
      Europos Sąjunga AKR ir EB partnerystės susitarimo 9 straipsnio nuostatoms skiria ypatingą reikšmę. Esminiai partnerystės susitarimo principai – pagarba žmogaus teisėms, demokratinėms institucijoms ir teisinės valstybės principams – mūsų santykių pagrindas.
      2002 m. vasario 19 d. laišku Europos Sąjunga Jus informavo apie savo sprendimą pabaigti konsultacijas, surengtas pagal AKR ir EB partnerystės susitarimo 96 straipsnį, ir imtis „atitinkamų priemonių“, kaip numatyta to susitarimo 96 straipsnio 2 dalies c punkte.
      2003 m. vasario 19 d., 2004 m. vasario 19 d., 2005 m. vasario 18 d., 2006 m. vasario 15 d. ir 2007 m. vasario 21 d. laiškais Europos Sąjunga Jus informavo apie savo sprendimus nepanaikinti „atitinkamų priemonių“ ir pratęsti jų taikymo laikotarpį atitinkamai iki 2004 m. vasario 20 d., 2005 m. vasario 20 d., 2006 m. vasario 20 d., 2007 m. vasario 20 d. ir 2008 m. vasario 20 d.
      Praėjus 12 mėnesių Europos Sąjunga mano, kad penkiose 2002 m. vasario 18 d. Tarybos sprendime nurodytose srityse reikšmingos pažangos nepadaryta.
      Atsižvelgdama į tai, Europos Sąjunga nemano, kad atitinkamos priemonės gali būti panaikintos, todėl ji nusprendė pratęsti jų taikymo laikotarpį iki 2009 m. vasario 20 d. Europos Sąjungos pozicija bus nuolat peržiūrima taip pat remiantis nuodugniu padėties vertinimu įgyvendinus SADC iniciatyvą dėl Zimbabvės ir po artėjančių rinkimų.
      Europos Sąjunga dar kartą pabrėžia, kad ji nebaudžia Zimbabvės gyventojų ir kad toliau prisidės prie humanitarinio pobūdžio veiksmų bei projektų, kuriais tiesiogiai remiami gyventojai, ypač socialiniame sektoriuje, taip pat demokratizacijos, pagarbos žmogaus teisėms ir teisinės valstybės principams srityse, kurioms šios priemonės neturi įtakos.
      Europos Sąjunga nori priminti, kad atitinkamų priemonių taikymas pagal AKR ir EB partnerystės susitarimo 96 straipsnį nėra kliūtis politiniam dialogui, kaip numatyta to paties susitarimo 8 straipsnyje.
      Atsižvelgdama į tai, Europos Sąjunga dar kartą nori pabrėžti, koks jai svarbus būsimas EB ir Zimbabvės bendradarbiavimas, ir patvirtinti savo pasiryžimą, pasinaudojant 10-ojo EPF planavimo teikiamomis galimybėmis, tęsti dialogą bei siekti, kad visapusiškas bendradarbiavimas būtų atnaujintas artimiausiu metu.
      Pagarbiai,

            Komisijos vardu

            Tarybos vardu


title: 2016 m. balandžio 28 d. Europos Parlamento sprendimas (ES, Euratomas) 2016/1561 dėl Euratomo tiekimo agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/345

         EUROPOS PARLAMENTO SPRENDIMAS (ES, EURATOMAS) 2016/1561
   2016 m. balandžio 28 d.
   dėl Euratomo tiekimo agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Euratomo tiekimo agentūros 2014 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2014 finansinių metų metinių finansinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0083/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 1 straipsnio 2 dalį,

               —

               atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo priedo 8 straipsnio 9 dalį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0110/2016),

               1.

               patvirtina Euratomo tiekimo agentūros generaliniam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 19, p. 299.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 41, 2008 2 15, p. 15.


title: 2010/288/: 2010 m. sausio 19 d. Tarybos sprendimas dėl perviršinio deficito Portugalijoje

text:
21.5.2010

               LT

               Europos Sąjungos oficialusis leidinys

               L 125/44

         TARYBOS SPRENDIMAS
   2010 m. sausio 19 d.
   dėl perviršinio deficito Portugalijoje
   (2010/288/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 6 dalį kartu su 126 straipsnio 13 dalimi ir 136 straipsniu,
   atsižvelgdama į Komisijos pasiūlymą,
   atsižvelgdama į Portugalijos pastabas,
   kadangi:

               (1)

               Pagal Sutarties dėl Europos Sąjungos veikimo 126 straipsnio 1 dalį valstybės narės turi vengti perviršinio valdžios sektoriaus deficito.

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas.

               (3)

               Pagal Sutarties dėl Europos Sąjungos veikimo 126 straipsnyje numatytą perviršinio deficito procedūrą (PDP), kuri išaiškinta Tarybos reglamente (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (1), kuris yra Stabilumo ir augimo pakto sudėtinė dalis, numatyta priimti sprendimą dėl perviršinio deficito. Reglamente (EB) Nr. 1467/97 taip pat yra nuostatos, numatančios Europos bendrijos steigimo sutarties 104 straipsnio, kuris tapo Sutarties dėl Europos Sąjungos veikimo 126 straipsniu, įgyvendinimą. Prie Sutarties dėl Europos Sąjungos veikimo pridėtame Protokole dėl perviršinio deficito procedūros nustatomos papildomos nuostatos, susijusios su PDP įgyvendinimu. Tarybos reglamentu (EB) Nr. 479/2009 (2) nustatytos išsamios taisyklės ir apibrėžtys, susijusios su to protokolo nuostatų taikymu.

               (4)

               Stabilumo ir augimo pakto 2005 m. reforma siekiama sustiprinti jo efektyvumą ir ekonominius pagrindus bei užtikrinti valstybės finansų ilgalaikį tvarumą. Ja siekiama užtikrinti, kad visuose perviršinio deficito procedūros (PDP) etapuose būtų visų pirma atsižvelgta į ekonomikos ir biudžeto aplinkybes. Taip Stabilumo ir augimo pakte numatyta struktūra, kuria palaikoma Vyriausybės politika, skirta greitai grįžti prie patikimos biudžeto būklės, atsižvelgiant į ekonominę padėtį.

               (5)

               Europos bendrijos steigimo sutarties 104 straipsnio 5 dalyje, kuri tapo Sutarties dėl Europos Sąjungos veikimo 126 straipsnio 5 dalimi, reikalaujama, kad Komisija pateiktų Tarybai nuomonę, jeigu Komisija mano, kad valstybėje narėje yra susidaręs arba gali susidaryti perviršinis deficitas. Atsižvelgusi į savo pranešimą pagal Europos bendrijos steigimo sutarties 104 straipsnio 3 dalį, kuri tapo Sutarties dėl Europos Sąjungos veikimo 126 straipsnio 3 dalimi, ir į Ekonomikos ir finansų komiteto nuomonę pagal EB sutarties 104 straipsnio 4 dalį, kuri tapo Sutarties dėl Europos Sąjungos veikimo 126 straipsnio 4 dalimi, Komisija padarė išvadą, kad Portugalijoje yra susidaręs perviršinis deficitas. Todėl 2009 m. lapkričio 11 d. Komisija tokią nuomonę dėl Portugalijos pateikė Tarybai (3).

               (6)

               Sutarties dėl Europos Sąjungos veikimo 126 straipsnio 6 dalyje teigiama, kad Taryba, prieš priimdama sprendimą, ar yra susidaręs perviršinis deficitas, turėtų apsvarstyti ir nuodugniai įvertinti visas pastabas, kurias atitinkama valstybė narė pageidauja pateikti. Portugalijos atveju, atlikus bendrą įvertinimą, daromos šiame sprendime pateikiamos išvados.

               (7)

               Remiantis 2009 m. spalio mėn. Portugalijos valdžios institucijų pateiktais duomenimis, numatoma, kad 2009 m. valdžios sektoriaus deficitas Portugalijoje turėtų siekti 5,9 % BVP, taigi, gerokai viršyti 3 % BVP pamatinę vertę. Numatomas pamatinės vertės perviršis gali būti laikomas išimtiniu, kaip apibrėžta Sutartyje ir Stabilumo ir augimo pakte. Visų pirma jis susidarė, be kita ko, dėl didelio ekonomikos nuosmukio 2009 m., kaip apibrėžta Sutartyje bei Stabilumo ir augimo pakte. Komisijos tarnybų 2009 m. rudens prognozėje numatoma, kad 2009 ir 2010 m. metinis BVP atitinkamai sumažės 2,9 % ir padidės 0,3 %. Be to, numatomo pamatinės vertės perviršio negalima laikyti laikinu, nes pagal Komisijos tarnybų 2009 m. rudens prognozę, atsižvelgiant į šiais metais jau priimtas priemones, nominalusis valdžios sektoriaus deficitas 2010 m. padidės iki 8 % BVP. 2010 ir 2011 m., nežiūrint to, kad nebebus taikoma dauguma su 2009 m. krize susijusių išskirtinio pobūdžio priemonių, dėl išliekančio nuosmukio, savaiminių stabilizatorių ir pastebimo palūkanų išlaidų augimo fiskalinės būklės pagerėjimo nesitikima. Sutartyje nustatytas deficito kriterijus nėra įvykdytas.

               (8)

               Remiantis 2009 m. spalio mėn. Portugalijos valdžios institucijų pateiktais duomenimis, numatoma, kad bendroji valdžios sektoriaus skola (kuri nuo 2005 m. viršijo 60 % BVP pamatinę vertę) 2009 m. sudarys 74,5 % BVP. Remiantis Komisijos tarnybų 2009 m. rudens prognoze numatyta, kad valdžios sektoriaus skolos ir BVP santykis prognozės laikotarpiu padidės 18 procentinių punktų – nuo 66,3 % 2008 m. iki 91,2 % 2011 m. Negalima laikyti, kad skolos santykis pakankamai mažėja ir tinkamu tempu artėja prie pamatinės vertės, kaip apibrėžta Sutartyje ir Stabilumo ir augimo pakte. Sutartyje nustatytas skolos kriterijus nėra įvykdytas.

               (9)

               Pagal Reglamento (EB) Nr. 1467/97 2 straipsnio 4 dalį, priimant Tarybos sprendimą dėl perviršinio deficito pagal Sutarties dėl Europos Sąjungos veikimo 126 straipsnio 6 dalį, į svarbius veiksnius galima atsižvelgti tik tuomet, jeigu visapusiškai laikomasi dvigubos sąlygos – kad deficitas išliktų artimas pamatinei vertei ir pamatinės vertės perviršis būtų laikinas. Portugalijos atveju ši dviguba sąlyga nėra įvykdyta. Todėl priimant šį sprendimą į svarbius veiksnius neatsižvelgiama,

         PRIĖMĖ ŠĮ SPRENDIMĄ:
   1 straipsnis
   Atlikus bendrą įvertinimą nustatyta, kad Portugalijoje yra susidaręs perviršinis deficitas.
   2 straipsnis
   Šis sprendimas skirtas Portugalijos Respublikai.

      Priimta Briuselyje 2010 m. sausio 19 d.

            Tarybos vardu

            Pirmininkė

         E. SALGADO

      (1)  OL L 209, 1997 8 2, p. 6.

      (2)  OL L 145, 2009 6 10, p. 1.

      (3)  Visi Portugalijai skirti PDP dokumentai pateikiami tinklavietėje http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2012/730/ES: 2012 m. lapkričio 20 d. Tarybos sprendimas dėl pozicijos, kurios Europos Sąjungos vardu turi būti laikomasi Tarptautinėje džiuto tyrimų grupėje, dėl derybų dėl naujų įgaliojimų po 2014 m.

text:
28.11.2012

               LT

               Europos Sąjungos oficialusis leidinys

               L 328/18

         TARYBOS SPRENDIMAS
   2012 m. lapkričio 20 d.
   dėl pozicijos, kurios Europos Sąjungos vardu turi būti laikomasi Tarptautinėje džiuto tyrimų grupėje, dėl derybų dėl naujų įgaliojimų po 2014 m.
   (2012/730/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 3 ir 4 dalis kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 2002/312/EB (1) Europos bendrijos vardu buvo patvirtintas 2001 m. Susitarimas, nustatantis Tarptautinės džiuto tyrimų grupės įgaliojimus (toliau – Susitarimas);

               (2)

               dabartiniai įgaliojimai nustoja galioti 2014 m. balandžio 30 d., o derybų dėl šių įgaliojimų atnaujinimo pradėjimo klausimas bus svarstomas Tarptautinės džiuto tyrimų grupės tarybos 15-oje sesijoje, įvyksiančioje 2012 m. gruodžio mėn.;

               (3)

               Susitarimo atnaujinimas neatitinka Sąjungos interesų,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos, kuriai atstovauja Komisija, vardu turi būti laikomasi Tarptautinėje džiuto tyrimų grupėje, yra balsuoti prieš derybų dėl įgaliojimų atnaujinimo po 2014 m. pradėjimą.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 20 d.

            Tarybos vardu

            Pirmininkas

         A. D. MAVROYIANNIS

      (1)  OL L 112, 2002 4 27, p. 34.


title: dėl Susitarimo pasikeičiant raštais tarp Europos bendrijos ir Rusijos Federacijos, įsteigiančio dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją, sudarymo2003 m. vasario 18 d. Tarybos Sprendimas

text:
Svarbus teisinis pranešimas

|

32003D0618

Oficialusis leidinys L 216 , 28/08/2003 p. 0026 - 0026

		Tarybos Sprendimas2003 m. vasario 18 d.dėl Susitarimo pasikeičiant raštais tarp Europos bendrijos ir Rusijos Federacijos, įsteigiančio dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją, sudarymo(2003/618/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmu sakiniu,atsižvelgdama į Komisijos pasiūlymą,kadangi:(1) 1997 m. gruodžio 1 d. įsigaliojo Susitarimas dėl partnerystės ir bendradarbiavimo, įkuriantis partnerystę tarp Europos Bendrijų bei jų valstybių narių ir Rusijos Federacijos [1],(2) Europos bendrija ir Rusijos Federacija susitarė įsteigti dvigubo patikrinimo sistemą, skirtą tam tikriems plieno produktams, laikotarpiui nuo 1997 m. spalio 13 d. iki 1999 m. gruodžio 31 d. Šis Susitarimas pasikeičiant raštais Europos bendrijos vardu buvo patvirtintas Sprendimu 97/741/EB [2]. Sistemos galiojimas Sprendimu 2000/294/EB [3] buvo pratęstas laikotarpiui nuo 2000 m. sausio 1 d. iki 2001 m. gruodžio 31 d. Reglamentas (EB) Nr. 2135/97 [4], pratęstas Reglamentu (EB) Nr. 793/2000 [5], nustatė atitinkamus Bendrijai skirtus įgyvendinimo teisės aktus.(3) Komisija užbaigė derybas dėl Susitarimo pasikeičiant raštais tarp Europos bendrijos ir Rusijos Federacijos, įsteigiančio dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją,PRIĖMĖ ŠĮ SPRENDIMĄ:1 straipsnis1. Europos bendrijos vardu patvirtinamas Susitarimas pasikeičiant raštais tarp Europos bendrijos ir Rusijos Federacijos, įsteigiantis dvigubo patikrinimo sistemą be kiekybinių apribojimų, skirtą tam tikrų plieno produktų eksportui iš Rusijos Federacijos į Europos bendriją.2. Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenis, įgaliotus pasirašyti 1 straipsnyje nurodytą Susitarimą pasikeičiant raštais, kad jis saistytų Bendriją.Priimta Briuselyje, 2003 m. vasario 18 d.Tarybos varduPirmininkasN. Christodoulakis[1] OL L 327, 1997 11 28, p. 3.[2] OL L 300, 1997 11 4, p. 36.[3] OL L 96, 2000 4 18, p. 44.[4] OL L 300, 1997 11 4, p. 1.[5] OL L 96, 2000 4 18, p. 1.--------------------------------------------------


title: 2010 m. balandžio 19 d. Tarybos sprendimas dėl Darbuotojų saugos ir sveikatos patariamojo komiteto Italijai atstovaujančių narių ir pakaitinių narių skyrimo

text:
29.4.2010

               LT

               Europos Sąjungos oficialusis leidinys

               C 110/2

         TARYBOS SPRENDIMAS
   2010 m. balandžio 19 d.
   dėl Darbuotojų saugos ir sveikatos patariamojo komiteto Italijai atstovaujančių narių ir pakaitinių narių skyrimo
   2010/C 110/02
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą 2003/C 218/01, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               (1)

               2010 m. vasario 16 d. sprendimu (2) laikotarpiui nuo 2010 m. kovo 1 d. iki 2013 m. vasario 28 d. Taryba paskyrė Darbuotojų saugos ir sveikatos patariamojo komiteto narius ir pakaitinius narius, išskyrus tam tikrus narius ir pakaitinius narius, įskaitant Italijai atstovaujančius Vyriausybės, profesinių sąjungų ir darbdavių organizacijų kategorijų narius ir pakaitinius narius.

               (2)

               Italijos Vyriausybė pateikė kandidatūras šioms vietoms užimti,

         NUSPRENDĖ:
   Vienintelis straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2013 m. vasario 28 d. skiriami:
   I.   Vyriausybės atstovai

               Narys

               Pakaitiniai nariai

               Giuseppe Umberto MASTROPIETRO

               Lorenzo FANTINI
               Mauro FRANCIOSI

   II.   Profesinių sąjungų atstovai

               Narė

               Pakaitiniai nariai

               Gabriella GALLI

               Sebastiano CALLERI
               Cinzia FRASCHERI

   III.   Darbdavių organizacijų atstovai

               Narė

               Pakaitiniai nariai

               Fabiola LEUZZI

               Giorgio RUSSOMANNO
               Pier Paolo MASCIOCCHI

      Priimta Liuksemburge 2010 m. balandžio 19 d.

            Tarybos vardu

            Pirmininkė

         E. SALGADO

      (1)  OL C 218, 2003 9 13, p. 1.

      (2)  OL L 45, 2010 2 22, p. 5.


15.12.2016

               LT

               Europos Sąjungos oficialusis leidinys

               C 468/281

         P7_TA(2013)0560
   Audito Rūmų nario skyrimas (Alex Brenninkmeijer – NL)
   2013 m. gruodžio 11 d. Europos Parlamento sprendimas dėl Alexo Brenninkmeijerio skyrimo Audito Rūmų nariu (C7-0312/2013 – 2013/0810(NLE))
   (Konsultavimosi procedūra)
   (2016/C 468/61)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7-0312/2013),

               —

               atsižvelgdamas į Darbo tvarkos taisyklių 108 straipsnį,

               —

               atsižvelgdamas į Biudžeto kontrolės komiteto pranešimą (A7-0433/2013),

               A.

               kadangi Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2013 m. lapkričio 7 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo skirti Alexą Brenninkmeijerį Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 1995 m. gruodžio 19 d. Taryboje posėdžiavusių valstybių narių vyriausybių atstovų Sprendimas dėl Europos Sąjungos piliečių gynybos, vykdomos diplomatinių atstovybių ir konsulinių įstaigų

text:
Svarbus teisinis pranešimas

|

41995D0553

Oficialusis leidinys L 314 , 28/12/1995 p. 0073 - 0076

		Taryboje Posėdžiavusių Valstybių Narių Vyriausybių Atstovų Sprendimas1995 m. gruodžio 19 d.dėl Europos Sąjungos piliečių gynybos, vykdomos diplomatinių atstovybių ir konsulinių įstaigų(95/553/EB)TARYBOJE POSĖDŽIAVĘ EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,nusprendę tęsti vis artimesnės jos piliečiams Sąjungos kūrimą,atsižvelgdami į Europos Sąjungos sutartimi įvestą Sąjungos pilietybės sąvoką, kuri skiriasi nuo nacionalinės pilietybės sąvokos, tačiau jokiu būdu nėra jos pakaitalas,norėdami vykdyti Europos bendrijos steigimo sutarties 8c straipsnyje nustatytą pareigą,kadangi tokie susitarimai dėl bendros gynybos sutvirtins Sąjungos identiteto suvokimą trečiosiose šalyse;atsižvelgdami į tai, kad susitarimų dėl bendros Sąjungos piliečių gynybos trečiosiose šalyse įvedimas taip pat sutvirtins Europos solidarumo idėjos suvokimą tarp pačių Sąjungos piliečių,NUSPRENDĖ:1 straipsnisKiekvienas Europos Sąjungos pilietis turi teisę į bet kurios valstybės narės diplomatinės ar konsulinės įstaigos teikiamą konsulinę gynybą, jei jo buvimo vietoje jo paties valstybė narė arba nuolat ją atstovaujanti kita valstybė neturi:- pasiekiamos nuolatinės atstovybės arba- pasiekiamo kompetentingo tokiems klausimams garbės konsulo.2 straipsnis1. Diplomatinės atstovybės ir konsulinės įstaigos, į kurias kreipiamasi, patenkina tokio piliečio prašymą dėl gynybos, jei jam pateikus pasą arba asmens tapatybės kortelę nustato, kad jis yra Sąjungos valstybės narės pilietis.2. Jei šie dokumentai yra pamesti ar pavogti, prireikus patikrinus centrinėse valstybės narės, kurios pilietis suinteresuotas asmuo teigia esąs, institucijose arba artimiausioje tos valstybės diplomatinėje atstovybėje ar konsulinėje įstaigoje, gali būti priimtas bet koks kitas pilietybės įrodymas.3 straipsnisGynybą suteikiančios diplomatinės atstovybės arba konsulinės įstaigos elgiasi su pagalbos prašančiu asmeniu kaip su tos valstybės narės, kurią jos atstovauja, piliečiu.4 straipsnisNepažeisdamos 1 straipsnio, diplomatinės atstovybės ar konsulinės įstaigos gali susitarti dėl praktinių efektyvaus prašymų dėl gynybos tvarkymo taisyklių.5 straipsnis1. 1 straipsnyje nurodyta gynyba apima:a) pagalbą mirties atvejais;b) pagalbą sunkių sužeidimų ar sunkių susirgimų atvejais;c) pagalbą suėmimo ar įkalinimo atvejais;d) pagalbą smurtinio nusikaltimo aukoms;e) paramą nelaimę patyrusiems Sąjungos piliečiams ir jų repatriaciją.2. Be to, valstybių narių diplomatinės atstovybės arba konsuliniai pareigūnai, dirbantys ne valstybėje narėje, gali, kiek leidžia jų įgaliojimai, padėti bet kuriam to kitomis aplinkybėmis prašančiam Sąjungos piliečiui.6 straipsnis1. Nepaisant 3 straipsnio ir išskyrus ypatingos skubos atvejus, be valstybės narės, kurios pilietis yra atitinkamas asmuo, kompetentingų institucijų sutikimo, kurį duoda Užsienio reikalų ministerija arba artimiausia diplomatinė atstovybė, Sąjungos piliečiui negali būti suteikiamas joks finansinis avansas ar finansinė pagalba ar perimamos jo išlaidos.2. Jei valstybės narės, kurios pilietis yra prašytojas, institucijos aiškiai neatsisako nuo šio reikalavimo, prašytojas privalo pasižadėti grąžinti visą finansinio avanso ar paramos sumą bei apmokėti patirtas išlaidas ir, kai taikoma, sumokėti kompetentingų institucijų nurodytą konsulinį mokestį.3. Pasižadėjimas atlyginti išlaidas įforminamas rašytiniu dokumentu, kuriuo nelaimę patyręs asmuo įsipareigoja grąžinti tos valstybės narės, kurios pilietis jis yra, Vyriausybei bet kokias už jį perimtas išlaidas ar jam išmokėtus pinigus bei visus taikomus mokesčius.4. Valstybės narės, kurios pilietis yra prašytojas, Vyriausybė paprašyta atlygina padėjusios valstybės narės Vyriausybei visas išlaidas.5. I ir II prieduose pateikiamos bendros pasižadėjimo atlyginti formos.7 straipsnisPraėjus penkeriems metams nuo įsigaliojimo, šis sprendimas turi būti patikslintas atsižvelgiant į įgytą patirtį ir Europos bendrijos steigimo sutarties 8c straipsnio tikslą.8 straipsnisŠis sprendimas įsigalioja, kai visos valstybės narės praneša Tarybos Generaliniam sekretoriatui, kad visos šiam sprendimui taikyti reikalingos nacionalinės teisinės procedūros baigtos.9 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1995 m. gruodžio 19 d.Tarybos varduPirmininkasL. Atienza Serna--------------------------------------------------I PRIEDAS+++++ TIFF +++++--------------------------------------------------PRIEDAS II+++++ TIFF +++++--------------------------------------------------


title: 1998 m. spalio 13 d. Tarybos Sprendimas dėl Laikinojo Europos bendrijos, Europos anglių ir plieno bendrijos, Europos atominės energijos bendrijos ir Azerbaidžano Respublikos susitarimo dėl prekybos ir su prekyba susijusių klausimų sudarymo

text:
Svarbus teisinis pranešimas

|

31998D0588

Oficialusis leidinys L 285 , 22/10/1998 p. 0001 - 0001

		Tarybos Sprendimas1998 m. spalio 13 d.dėl Laikinojo Europos bendrijos, Europos anglių ir plieno bendrijos, Europos atominės energijos bendrijos ir Azerbaidžano Respublikos susitarimo dėl prekybos ir su prekyba susijusių klausimų sudarymo(98/588/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, siejant jį su 228 straipsnio 2 dalies pirmuoju sakiniu bei 228 straipsnio 3 dalies pirmąja pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi laukiant, kol įsigalios 1996 m. balandžio 22 d. Liuksemburge pasirašytas Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas, būtina Europos bendrijos vardu patvirtinti Laikinąjį Europos bendrijos, Europos anglių ir plieno bendrijos, Europos atominės energijos bendrijos ir Azerbaidžano Respublikos susitarimą dėl prekybos ir su prekyba susijusių klausimų,NUSPRENDĖ:1 straipsnisLaikinasis Europos bendrijos, Europos anglių ir plieno bendrijos, Europos atominės energijos bendrijos ir Azerbaidžano Respublikos susitarimas dėl prekybos ir su prekyba susijusių klausimų kartu su susijusiais pareiškimais Bendrijos vardu yra patvirtinamas,Laikinasis susitarimas ir pareiškimai pridedami prie šio sprendimo.2 straipsnisTarybos pirmininkas turi teisę paskirti asmenis, kuriems suteikiami įgaliojimai Europos bendrijos vardu pasirašyti Laikinąjį susitarimą [2].3 straipsnis1. Europos bendrijos vardu Laikinojo susitarimo 32 straipsnyje numatytus pranešimus daro Tarybos pirmininkas.Priimta Liuksemburge, 1998 m. spalio 13 d.Tarybos varduPirmininkasC. Einem[1] OL C 313, 1998 10 12.[2] Susitarimo įsigaliojimo datą paskelbs Tarybos Generalinis Sekretoriatas Europos Bendrijų oficialiajame leidinyje.--------------------------------------------------


title: 2016 m. vasario 15 d. Tarybos sprendimas, kuriuo skiriamas Europos darbuotojų saugos ir sveikatos agentūros valdybos Ispanijai atstovaujantis pakaitinis narys

text:
18.2.2016

               LT

               Europos Sąjungos oficialusis leidinys

               C 62/2

         TARYBOS SPRENDIMAS
   2016 m. vasario 15 d.
   kuriuo skiriamas Europos darbuotojų saugos ir sveikatos agentūros valdybos Ispanijai atstovaujantis pakaitinis narys
   (2016/C 62/03)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (1), ypač į jo 8 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktą kandidatų sąrašą,
   atsižvelgdama į Darbuotojų saugos ir sveikatos patariamojo komiteto narių ir pakaitinių narių sąrašus,
   kadangi:

               (1)

               2013 m. gruodžio 2 d. (2), 2014 m. birželio 12 d. (3), 2014 m. lapkričio 18 d. (4), 2014 m. gruodžio 15 d. (5), 2015 m. balandžio 20 d. (6) ir 2015 m. lapkričio 10 d. (7) sprendimais ir Sprendimu (ES) 2015/453 (8) Taryba paskyrė Europos darbuotojų saugos ir sveikatos agentūros valdybos narius ir pakaitinius narius laikotarpiui iki 2016 m. lapkričio 7 d., padarydama išimtį tam tikriems nariams ir pakaitiniams nariams;

               (2)

               darbdavių organizacija BUSINESSEUROPE pateikė vieną kandidatūrą vienai vietai užimti,

         PRIĖMĖ ŠĮ SPRENDIMĄ:
   1 straipsnis
   Europos darbuotojų saugos ir sveikatos agentūros valdybos pakaitine nare laikotarpiui iki 2016 m. lapkričio 7 d. skiriama:
   I.   DARBDAVIŲ ORGANIZACIJŲ ATSTOVAI

               Šalis

               Pakaitinis narys

               Ispanija

               Laura CASTRILLO NUÑEZ

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 15 d.

            Tarybos vardu

            Pirmininkas

         M.H.P. VAN DAM

      (1)  OL L 216, 1994 8 20, p. 1.

      (2)  2013 m. gruodžio 2 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos nariai ir pakaitiniai nariai (OL C 360, 2013 12 10, p. 8).

      (3)  2014 m. birželio 12 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Lietuvai ir Maltai atstovaujantys nariai ir pakaitiniai nariai (OL C 182, 2014 6 14, p. 14); 2014 m. birželio 12 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Prancūzijai atstovaujantys nariai ir pakaitiniai nariai (OL C 186, 2014 6 18, p. 5).

      (4)  2014 m. lapkričio 18 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Latvijai atstovaujantis narys ir pakaitinis narys (OL C 420, 2014 11 22, p. 6).

      (5)  2014 m. gruodžio 15 d. Tarybos sprendimas, kuriuo skiriamas Europos darbuotojų saugos ir sveikatos agentūros valdybos Vokietijai atstovaujantis narys (OL C 453, 2014 12 17, p. 2).

      (6)  2015 m. balandžio 20 d. Tarybos sprendimas, kuriuo skiriamas Europos darbuotojų saugos ir sveikatos agentūros valdybos Slovakijai atstovaujantis pakaitinis narys (OL C 130, 2015 4 22, p. 5); 2015 m. balandžio 20 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Slovėnijai atstovaujantis narys ir Švedijai atstovaujantis pakaitinis narys (OL C 130, 2015 4 22, p. 2).

      (7)  2015 m. lapkričio 10 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Vengrijai atstovaujantis narys ir pakaitinis narys (OL C 380, 2015 11 14, p. 2).

      (8)  2015 m. kovo 16 d. Tarybos sprendimas (ES) 2015/453, kuriuo skiriami Europos darbuotojų saugos ir sveikatos agentūros valdybos Danijai ir Vokietijai atstovaujantys nariai ir pakaitiniai nariai (OL L 75, 2015 3 19, p. 18).


title: 2010/452/CFSP: 2010 m. rugpjūčio 12 d. Tarybos sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

text:
13.8.2010

               LT

               Europos Sąjungos oficialusis leidinys

               L 213/43

         TARYBOS SPRENDIMAS 2010/452/BUSP
   2010 m. rugpjūčio 12 d.
   dėl Europos Sąjungos stebėsenos misijos Gruzijoje EUMM Georgia
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2008 m. rugsėjo 15 d. Taryba priėmė Bendruosius veiksmus 2008/736/BUSP dėl Europos Sąjungos stebėsenos misijos Gruzijoje EUMM Georgia (toliau – misija) (1). Šie bendrieji veiksmai netenka galios 2010 m. rugsėjo 14 d.

               (2)

               2010 m. gegužės 28 d. Politinis ir saugumo komitetas (PSK) rekomendavo pratęsti misijos įgaliojimų terminą papildomam 12 mėnesių laikotarpiui iki 2011 m. rugsėjo 14 d.

               (3)

               Misijos pavaldumo ir kontrolės struktūra neturėtų daryti poveikio misijos vado sutartiniams įsipareigojimams Komisijai dėl misijos biudžeto vykdymo.

               (4)

               Siekiant vykdyti šią misiją turėtų pradėti veikti Tarybos Generaliniame sekretoriate įsteigti budėjimo pajėgumai.

               (5)

               Misijos įgaliojimai bus vykdomi esant saugumo padėčiai, kuri gali pablogėti ir galėtų pakenkti bendros užsienio ir saugumo politikos tikslams, išdėstytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Misija
   1.   Bendraisiais veiksmais 2008/736/BUSP įsteigtos Europos Sąjungos stebėsenos misijos Gruzijoje (toliau – EUMM Georgia arba misija) įgaliojimų terminas pratęsiamas nuo 2010 m. rugsėjo 15 d. iki 2011 m. rugsėjo 14 d.
   2.   EUMM Georgia vykdoma pagal 2 straipsnyje išdėstytą misijos apibūdinimą, ir ji atlieka 3 straipsnyje išdėstytas užduotis.
   2 straipsnis
   Misijos apibūdinimas
   1.   EUMM Georgia, glaudžiai bendradarbiaudama su partneriais, visų pirma Jungtinėmis Tautomis (JT) ir Europos saugumo ir bendradarbiavimo organizacija (ESBO), ir užtikrindama savo bei kitos Sąjungos veiklos nuoseklumą siekiant prisidėti prie stabilizavimo, normalizavimo bei pasitikėjimo stiprinimo, tuo pat metu prisidėdama prie Europos politikos formavimo ilgalaikiam politiniam sprendimui Gruzijoje remti, atlieka civilinę Šalių veiksmų stebėseną, įskaitant stebėseną, ar visoje Gruzijoje visiškai laikomasi šešių punktų susitarimo ir ar taikomos vėlesnės įgyvendinimo priemonės.
   2.   Konkretūs misijos tikslai yra šie:

               a)

               prisidėti prie ilgalaikio stabilumo visoje Gruzijoje ir aplinkiniame regione;

               b)

               trumpuoju laikotarpiu stabilizuoti padėtį sumažinant priešiškų veiksmų atsinaujinimo riziką, visiškai laikantis šešių punktų susitarimo ir taikant vėlesnes įgyvendinimo priemones.

         3 straipsnis
   Misijos užduotys
   Siekiant įgyvendinti misiją EUMM Georgia užduotys yra šios:

               1.

               Stabilizavimas:
               Stebėti, analizuoti su stabilizavimo procesu susijusią padėtį ir apie ją informuoti, daugiausia dėmesio skiriant visiškam šešių punktų susitarimo laikymuisi, įskaitant karinių pajėgų išvedimą ir judėjimo laisvę bei sabotuotojų veiksmus, taip pat žmogaus teisių ir tarptautinės humanitarinės teisės pažeidimus.

               2.

               Normalizavimas:
               Stebėti, analizuoti su civilinio valdymo normalizavimo procesu susijusią padėtį ir apie ją informuoti, daugiausia dėmesio skiriant teisinei valstybei, veiksmingoms teisėsaugos struktūroms ir tinkamai viešajai tvarkai. Misija taip pat stebi transporto grandžių, energetikos infrastruktūrų bei objektų saugumą, taip pat šalies viduje perkeltų asmenų bei pabėgėlių grįžimo politinius ir saugumo aspektus.

               3.

               Pasitikėjimo stiprinimas:
               Prisidėti prie įtampos mažinimo palaikant ryšius, sudarant palankesnes sąlygas Šalių kontaktams bei pasitelkiant kitas pasitikėjimo stiprinimo priemones.

               4.

               Prisidėti prie Europos politikos formavimo ir Sąjungos būsimos veiklos.

         4 straipsnis
   Misijos struktūra
   1.   EUMM Georgia struktūra yra tokia:

               a)

               Pagrindinė buveinė. Pagrindinę buveinę sudaro misijos vado ir pagrindinės buveinės personalo, vykdančio visas reikiamas pavaldumo, kontrolės bei paramos misijai funkcijas, biuras. Pagrindinė būstinė įsteigiama Tbilisyje.

               b)

               Misijos padaliniai. Geografiniu pagrindu paskirstyti misijos padaliniai vykdo stebėsenos užduotis ir būtinas paramos misijai funkcijas.

               c)

               Paramos padalinys. Paramos padalinys įsteigiamas Tarybos Generaliniame sekretoriate Briuselyje.

         2.   1 dalyje nurodyta struktūra smulkiau apibūdinama operacijos plane (OPLAN).
   5 straipsnis
   Civilinės operacijos vadas
   1.   Civilinių operacijų planavimo ir vykdymo centro (CPCC) vadovas yra EUMM Georgia civilinės operacijos vadas.
   2.   Civilinės operacijos vadas, kurio politinę kontrolę ir strateginį vadovavimą vykdo PSK bendrai vadovaujant Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), strateginiu lygiu vadovauja EUMM Georgia ir vykdo jos kontrolę.
   3.   Civilinės operacijos vadas užtikrina tinkamą ir veiksmingą Tarybos ir PSK sprendimų įgyvendinimą, įskaitant strateginių nurodymų misijos vadovui davimą, pastarąjį konsultuodamas bei teikdamas jam techninę pagalbą.
   4.   Visi komandiruoti darbuotojai lieka visiškai pavaldūs siunčiančiosios valstybės nacionalinės valdžios institucijoms ar atitinkamai Sąjungos institucijai. Nacionalinės valdžios institucijos perduoda savo personalo, grupių ir padalinių operacinį valdymą (OPCON) civilinės operacijos vadui.
   5.   Civilinės operacijos vadui tenka bendra atsakomybė užtikrinti, kad būtų tinkamai atlikta Sąjungos pareiga rūpintis savo personalu.
   6.   Civilinės operacijos vadas ir Europos Sąjungos specialusis įgaliotinis (toliau – ES specialusis įgaliotinis) prireikus vienas su kitu konsultuojasi.
   6 straipsnis
   Misijos vadas
   1.   Misijos vadas yra atsakingas už misiją, jai vadovauja ir vykdo jos kontrolę veiksmų vietoje.
   2.   Misijos vadas vadovauja civilinės operacijos vado paskirtiems prisidedančiųjų valstybių personalui, grupėms ir padaliniams, vykdo kontrolę, taip pat yra atsakingas už administravimą ir logistiką, įskaitant misijai suteiktą turtą, išteklius ir informaciją.
   3.   Misijos vadas visam misijos personalui, įskaitant šiuo atveju paramos padalinio Briuselyje personalui, duoda nurodymus, susijusius su veiksmingu EUMM Georgia vykdymu veiksmų vietoje, yra atsakingas už jos koordinavimą ir kasdienį administravimą bei vykdo civilinės operacijos vado strateginius nurodymus.
   4.   Misijos vadas yra atsakingas už misijos biudžeto vykdymą. Šiuo tikslu misijos vadas pasirašo sutartį su Komisija.
   5.   Misijos vadas yra atsakingas už darbuotojų drausmės kontrolę. Komandiruotiems darbuotojams drausmines priemones taiko atitinkama nacionalinė valdžios institucija ar Sąjungos institucija.
   6.   Misijos vadas atstovauja EUMM Georgia operacijų srityje ir užtikrina tinkamą informavimą apie misiją.
   7.   Misijos vadas atitinkamai koordinuoja savo veiklą su kitais Sąjungos subjektais veiksmų vietoje. Nepažeidžiant pavaldumo tvarkos, misijos vadui vietos politines gaires suteikia ES specialusis įgaliotinis.
   7 straipsnis
   Personalas
   1.   EUMM Georgia personalą pirmiausiai sudaro valstybių narių ar Sąjungos institucijų komandiruoti darbuotojai. Kiekviena valstybė narė ar Sąjungos institucija padengia išlaidas, susijusias su visais jų komandiruotais darbuotojais, įskaitant kelionės į dislokavimo vietą bei grįžimo iš jos išlaidas, atlyginimus, sveikatos draudimą ir išmokas, išskyrus taikomus dienpinigius ir išmokas dėl sunkumų bei rizikos.
   2.   Jeigu valstybių narių komandiruoti darbuotojai reikiamų funkcijų įvykdyti negali, misija prireikus pagal sutartį taip pat gali įdarbinti tarptautinius civilius darbuotojus ir vietos darbuotojus. Išskirtiniais atvejais, kai tai deramai pagrįsta, nesant tinkamų pareiškimų iš valstybių narių, prireikus pagal sutartį gali būti įdarbinami dalyvaujančiųjų trečiųjų valstybių piliečiai.
   3.   Visi darbuotojai laikosi misijos specialių būtiniausių veiklos saugumo standartų ir misijos saugumo plano, kuriuo remiama Sąjungos saugumo veiksmų vietoje politika. Kalbant apie ES įslaptintos informacijos, kuri darbuotojams yra patikėta vykdant jų pareigas, apsaugą, visi darbuotojai laikosi saugumo principų ir būtiniausių standartų, nustatytų Tarybos saugumo nuostatuose (2).
   8 straipsnis
   Misijos ir jos personalo statusas
   1.   Misijos ir jos personalo narių statusas, įskaitant atitinkamais atvejais privilegijas, imunitetus ir kitas papildomas garantijas, būtinas misijos užduotims vykdyti ir jai sklandžiai veikti, patvirtinamas Sutarties 37 straipsnyje nustatyta tvarka.
   2.   Personalo narį komandiravusi prisidedančioji valstybė ar Sąjungos institucija nagrinėja visas su komandiravimu susijusias personalo nario pretenzijas arba pretenzijas dėl jo. Atitinkama valstybė ar Sąjungos institucija yra atsakinga už ieškinio komandiruotam asmeniui pareiškimą.
   3.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias misijos vadas sudaro su personalo nariais.
   9 straipsnis
   Pavaldumo tvarka
   1.   EUMM Georgia, kaip krizių valdymo operacijai, nustatoma viena pavaldumo tvarka.
   2.   PSK Tarybos atsakomybe vykdo EUMM Georgia politinę kontrolę ir jai strategiškai vadovauja.
   3.   Civilinės operacijos vadas, kurio politinę kontrolę vykdo ir kurio veiklos strategiją nustato PSK bendrai vadovaujant vyriausiajam įgaliotiniui, yra EUMM Georgia vadas strateginiu lygiu ir vykdydamas šias pareigas duoda nurodymus misijos vadui, teikia jam konsultacijas ir techninę pagalbą.
   4.   Civilinės operacijos vadas atsiskaito Tarybai per vyriausiąjį įgaliotinį.
   5.   Misijos vadas vadovauja EUMM Georgia ir vykdo jos kontrolę veiksmų vietoje bei yra tiesiogiai pavaldus civilinės operacijos vadui.
   10 straipsnis
   Politinė kontrolė ir strateginis vadovavimas
   1.   PSK Tarybos ir vyriausiojo įgaliotinio atsakomybe vykdo misijos politinę kontrolę ir strateginį vadovavimą. Taryba įgalioja PSK priimti atitinkamus sprendimus pagal Sutarties 38 straipsnio trečią pastraipą. Šis įgaliojimas apima įgaliojimus vyriausiojo įgaliotinio siūlymu skirti misijos vadą bei iš dalies keisti operacijų koncepciją (CONOPS) ir OPLAN. Tarybai paliekami įgaliojimai spręsti dėl misijos tikslų ir jos nutraukimo.
   2.   PSK reguliariai atsiskaito Tarybai.
   3.   PSK reguliariai ir prireikus gauna civilinės operacijos vado ir misijos vado ataskaitas jų atsakomybei priskiriamais klausimais.
   11 straipsnis
   Trečiųjų valstybių dalyvavimas
   1.   Nepažeidžiant Sąjungos sprendimų priėmimo savarankiškumo ir jos bendros institucinės struktūros, trečiosios valstybės gali būti kviečiamos prisidėti prie misijos, jei jos padengs su savo komandiruotais darbuotojais susijusias išlaidas, įskaitant atlyginimus, draudimą nuo visų rūšių rizikos, dienpinigius ir kelionės į Gruziją bei grįžimo iš jos išlaidas, taip pat jei prireikus prisidės prie misijos einamųjų išlaidų padengimo.
   2.   Prie misijos prisidedančios trečiosios valstybės turi tas pačias teises ir pareigas atliekant kasdieninį misijos administravimą kaip ir valstybės narės.
   3.   Taryba įgalioja PSK priimti atitinkamus sprendimus dėl siūlomų įnašų priėmimo ir įsteigti Prisidedančiųjų valstybių komitetą.
   4.   Išsami trečiųjų valstybių dalyvavimo tvarka nustatoma susitarimais, kurie sudaromi pagal Sutarties 37 straipsnį, ir prireikus papildomais techniniais susitarimais. Jei Sąjunga ir trečioji valstybė sudaro susitarimą, kuriuo nustatomos tos trečiosios valstybės dalyvavimo Sąjungos krizių valdymo operacijose sąlygos, tokio susitarimo nuostatos taikomos vykdant misiją.
   12 straipsnis
   Saugumas
   1.   Civilinės operacijos vadas, koordinuodamas savo veiklą su Tarybos saugumo tarnyba, vadovauja misijos vado atliekamam saugumo priemonių planavimui ir užtikrina tinkamą bei veiksmingą jų įgyvendinimą vykdant EUMM Georgia pagal 5 ir 9 straipsnius.
   2.   Misijos vadas yra atsakingas už misijos saugumą ir užtikrina, kad būtų laikomasi misijai taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal Sutarties V antraštinę dalį ir ją papildančius dokumentus, saugumo.
   3.   Misijos vadui padeda misijos saugumo pareigūnas, kuris yra atskaitingas misijos vadui ir palaiko glaudžius darbinius santykius su Tarybos saugumo tarnyba.
   4.   Pagal OPLAN EUMM Georgia darbuotojai, prieš pradėdami eiti pareigas, dalyvauja privalomuose mokymuose saugumo klausimais. Jie taip pat reguliariai dalyvauja misijos saugumo pareigūno organizuojamuose žinių atnaujinimo kursuose.
   5.   Misijos vadas užtikrina ES įslaptintos informacijos apsaugą pagal Tarybos saugumo nuostatus.
   13 straipsnis
   Budėjimo pajėgumai
   Siekiant vykdyti EUMM Georgia, savo veiklą pradeda budėjimo pajėgumai.
   14 straipsnis
   Finansinės nuostatos
   1.   Orientacinė finansavimo suma, skirta su misija susijusioms išlaidoms padengti nuo 2010 m. rugsėjo 15 d. iki 2011 m. rugsėjo 14 d., yra 26 600 000 EUR.
   2.   Visos išlaidos tvarkomos pagal Europos Sąjungos bendrajam biudžetui taikomas taisykles ir procedūras.
   3.   Misijos vadas už veiklą, vykdomą pagal jo sudarytą sutartį, yra visiškai atskaitingas Komisijai, kuri prižiūri jo veiklą.
   4.   Trečiųjų valstybių subjektams leidžiama dalyvauti konkursuose dėl sutarčių sudarymo. Komisijai pritarus, misijos vadas gali sudaryti techninius susitarimus su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUMM Georgia.
   5.   Finansinės priemonės turi atitikti misijos veiklos reikalavimus, įskaitant įrangos suderinamumą ir jos grupių sąveiką.
   6.   Išlaidos padengiamos nuo šio sprendimo priėmimo datos.
   15 straipsnis
   Koordinavimas
   1.   Nepažeidžiant pavaldumo tvarkos ir siekiant užtikrinti Sąjungos Gruzijai remti skirtų veiksmų nuoseklumą, misijos vadas savo veiksmus glaudžiai koordinuoja su Sąjungos delegacijos veiksmais.
   2.   Misijos vadas glaudžiai koordinuoja savo veiklą su atitinkamų valstybių narių diplomatinių misijų vadovais.
   3.   Misijos vadas bendradarbiauja su kitais šalyje veikiančiais tarptautiniais subjektais.
   16 straipsnis
   Įslaptintos informacijos teikimas
   1.   Vadovaujantis Tarybos saugumo nuostatais, vyriausiajam įgaliotiniui leidžiama atitinkamais atvejais ir pagal misijos reikmes teikti su šiuo sprendimu susijusioms trečiosioms valstybėms ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE“ lygio slaptumo žyma, parengtus šiai misijai.
   2.   Vadovaujantis Tarybos saugumo nuostatais, vyriausiajam įgaliotiniui taip pat leidžiama atitinkamais atvejais ir pagal misijos reikmes teikti JT ir ESBO ES įslaptintą informaciją ir dokumentus, pažymėtus ne aukštesnio kaip „RESTREINT UE“ lygio slaptumo žyma, parengtus šiai misijai. Šiuo tikslu sudaromi vietos susitarimai.
   3.   Atsiradus konkrečioms ir su veikla susijusioms neatidėliotinoms reikmėms, vyriausiajam įgaliotiniui taip pat leidžiama vadovaujantis Tarybos saugumo nuostatais teikti priimančiajai valstybei ES įslaptintą informaciją ir dokumentus, pažymėtus ne aukštesnio kaip „RESTREINT UE“ lygio slaptumo žyma, parengtus šiai misijai. Visais kitais atvejais tokia informacija ir dokumentai priimančiajai valstybei pateikiami laikantis atitinkamų priimančiosios valstybės ir Sąjungos bendradarbiavimo procedūrų.
   4.   Vyriausiajam įgaliotiniui leidžiama teikti su šiuo sprendimu susijusioms trečiosioms valstybėms neįslaptintus ES dokumentus, susijusius su Tarybos svarstymais dėl misijos, ir kuriems pagal Tarybos darbo taisyklių (3) 6 straipsnio 1 dalį taikomas profesinio slaptumo reikalavimas.
   17 straipsnis
   Misijos peržiūra
   Remiantis misijos vado ir Tarybos Generalinio sekretoriato ataskaita, kas šešis mėnesius PSK pateikiamas misijos peržiūros dokumentas.
   18 straipsnis
   Įsigaliojimas ir trukmė
   Šis sprendimas įsigalioja jo priėmimo dieną.
   Jis taikomas nuo 2010 m. rugsėjo 15 d. iki 2011 m. rugsėjo 14 d.

      Priimta Briuselyje 2010 m. rugpjūčio 12 d.

            Tarybos vardu

            Pirmininkas

         S. VANACKERE

      (1)  OL L 248, 2008 9 17, p. 26.

      (2)  2001 m. kovo 19 d. Tarybos sprendimas 2001/264/EB dėl Tarybos saugumo nuostatų nustatymo (OL L 101, 2001 4 11, p. 1).

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2012/623/ES: 2012 m. gegužės 10 d. Europos Parlamento sprendimas dėl Europos vaistų agentūros 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/387

         EUROPOS PARLAMENTO SPRENDIMAS
   2012 m. gegužės 10 d.
   dėl Europos vaistų agentūros 2010 finansinių metų sąskaitų uždarymo
   (2012/623/ES)
   EUROPOS PARLAMENTAS,

               —

               atsižvelgdamas į Europos vaistų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004 (3), įsteigiantį Europos vaistų agentūrą, ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0107/2012),

               1.

               atideda Europos vaistų agentūros 2010 finansinių metų sąskaitų uždarymą;

               2.

               paveda Pirmininkui perduoti šį sprendimą Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 27.

      (2)  OL L 248, 2002 9 16, p. 1.

      (3)  OL L 136, 2004 4 30, p. 1.

      (4)  OL L 357, 2002 12 31, p. 72.


title: 1999 m. kovo 29 d. Komisijos sprendimas dėl Europos atominės energijos bendrijos ir Kazachstano Respublikos bendradarbiavimo susitarimo branduolinės saugos srityje sudarymo

text:
Svarbus teisinis pranešimas

|

32004D0282

Oficialusis leidinys L 089 , 26/03/2004 p. 0036 - 0036

		Komisijos sprendimas1999 m. kovo 29 d.dėl Europos atominės energijos bendrijos ir Kazachstano Respublikos bendradarbiavimo susitarimo branduolinės saugos srityje sudarymo(2004/282/Euratomas)EUROPOS BENDRIJŲ KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,atsižvelgdama į Tarybos patvirtinimą,kadangi Europos atominės energijos bendrijos ir Kazachstano Respublikos susitarimas branduolinės saugos srityje turėtų būti patvirtintas,NUSPRENDĖ:Vienintelis straipsnisEuropos atominės energijos bendrijos ir Kazachstano Respublikos susitarimas branduolinės saugos srityje Europos atominės energijos bendrijos vardu yra patvirtinamas,Susitarimo tekstas pridedamas prie šio sprendimo.Priimta Briuselyje, 1999 m. kovo 29 d.Komisijos varduHans Van Den BroekKomisijos narys--------------------------------------------------


title: 2013/646/ES: 2013 m. rugsėjo 26 d. Europos Centrinio Banko sprendimas dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu (ECB/2013/36)

text:
12.11.2013

               LT

               Europos Sąjungos oficialusis leidinys

               L 301/13

         EUROPOS CENTRINIO BANKO SPRENDIMAS
   2013 m. rugsėjo 26 d.
   dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu
   (ECB/2013/36)
   (2013/646/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 14 straipsnio 3 dalį ir 18 straipsnio 2 dalį,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1) ir 2013 m. kovo 20 d. Sprendimą ECB/2013/6 dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių (2),
   atsižvelgdama į 2013 m. kovo 20 d. Gaires ECB/2013/4 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu, ir kuriomis iš dalies keičiamos Gairės ECB/2007/9 (3), ir 2013 m. liepos 5 d. Sprendimą ECB/2013/22 dėl laikinų priemonių dėl Kipro Respublikos išleistų arba visapusiškai garantuotų antrinę rinką turinčių skolos priemonių tinkamumo (4),
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (toliau – NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Bendrosios sąlygos, kuriomis ECB ir NCB yra pasirengę atlikti kredito operacijas, įskaitant Eurosistemos kredito operacijoms reikalingo įkaito tinkamumo kriterijus, nustatytos Gairių ECB/2011/14 I priede, kuris buvo patikslintas dėl nepadengtų Vyriausybės garantuotų bankų obligacijų nuosavo naudojimo kaip įkaito Eurosistemos pinigų politikos operacijoms taisyklių, nustatytų Sprendime ECB/2013/6;

               (2)

               vadovaujantis Gairių ECB/2011/14 I priedo 1.6 skirsniu, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimui taikomas priemones, sąlygas, kriterijus ir procedūras;

               (3)

               Gairės ECB/2013/4 ir Sprendimas ECB/2013/22 nustatė papildomas laikinas priemones, susijusias su įkaito tinkamumu Eurosistemos kredito operacijoms;

               (4)

               2013 m. liepos 17 d. Valdančioji taryba nusprendė toliau stiprinti rizikos kontrolės sistemą, patikslinant tinkamumo kriterijus ir įvertinimus mažesne nei rinkos verte, taikomus įkaitui, kuris priimamas Eurosistemos pinigų politikos operacijoms, ir priimant tam tikras papildomas priemones, pagerinančias bendrą sistemos ir jos praktinio įgyvendinimo nuoseklumą. Kai kurie iš šių sprendimų turi įtakos papildomoms laikinoms priemonėms, susijusioms su Eurosistemos refinansavimo operacijomis ir įkaito tinkamumu, numatytoms Gairėse ECB/2013/4, ypač įvertinimo mažesne nei rinkos verte ir aptarnavimo tęstinumo nuostatoms, kurios taikomos pagal jas priimamiems turtu užtikrintiems vertybiniams popieriams;

               (5)

               be to, Valdančioji taryba nusprendė patikslinti tinkamumo kriterijus, taikomus papildomiems kredito reikalavimams pagal laikiną Eurosistemos įkaito sistemą;

               (6)

               4 ir 5 konstatuojamosiose dalyse paminėti sprendimai turėtų būti įtvirtinti ECB sprendime,

         PRIĖMĖ ŠĮ SPRENDIMĄ:
   1 straipsnis
   Tam tikrų Gairių ECB/2013/4 nuostatų pakeitimai
   1.   Eurosistemos pinigų politikos operacijų vykdymo taisyklės ir įkaito tinkamumo kriterijai, nustatyti šiame sprendime, taikomi kartu su kitais Eurosistemos teisės aktais dėl Eurosistemos pinigų politikos priemonių ir procedūrų, ypač su Gairėmis ECB/2013/4.
   2.   Esant bet kokiam šio sprendimo ir Gairių ECB/2013/4 ir (arba) bet kokių nacionaliniu lygiu jas įgyvendinančių priemonių neatitikimui, vadovaujamasi šiuo sprendimu. Jeigu šiame sprendime nenumatyta kitaip, NCB ir toliau taiko visas Gairių ECB/2013/4 nuostatas nepakeistas.
   2 straipsnis
   Įvertinimai mažesne nei rinkos verte, taikomi turtu užtikrintiems vertybiniams popieriams, kurie yra tinkami pagal laikiną sistemą
   1.   Gairių ECB/2013/4 3 straipsnio 1 dalyje nurodytiems turtu užtikrintiems vertybiniams popieriams taikomi šie įvertinimai mažesne nei rinkos verte:

               a)

               10 %, jeigu jie turi du bent „vienos A“ reitingus (5);

               b)

               22 %, jeigu jie neturi dviejų bent „vienos A“ reitingų.

         2.   Gairių ECB/2013/4 3 straipsnio 5 dalyje nurodytiems turtu užtikrintiems vertybiniams popieriams taikomas 22 % įvertinimas mažesne nei rinkos verte.
   3 straipsnis
   Aptarnavimo tęstinumo nuostatos
   1.   Gairių ECB/2013/4 3 straipsnio 6 dalyje sąvoka „aptarnavimo tęstinumo nuostatos“ turi tokią reikšmę, kaip apibrėžta šio straipsnio 2 dalyje.
   2.   Aptarnavimo tęstinumo nuostatos – turtu užtikrintų vertybinių popierių teisinių dokumentų nuostatos, apimančios atsarginio paslaugų teikėjo nuostatas arba atsarginio paslaugų teikėjo tarpininko nuostatas (jeigu nėra atsarginio paslaugų teikėjo nuostatų). Atsarginio paslaugų teikėjo tarpininko nuostatų atveju, atsarginio paslaugų teikėjo tarpininkas turėtų būti paskirtas ir tarpininkas turėtų būti įgaliotas surasti tinkamą atsarginį paslaugų teikėją per 60 dienų įvykus įvykiui, kad būtų užtikrinta, jog turtu užtikrinti vertybiniai popieriai apmokami ir aptarnaujami laiku. Šios nuostatos taip pat apima paslaugų teikėjo pakeitimo sąlygas, kurios gali būti grindžiamos reitingu ir (arba) ne reitingu, pavyzdžiui, kai dabartinis paslaugų teikėjas nevykdo įsipareigojimų.
   3.   Turtu užtikrinti vertybiniai popieriai, turintys aptarnavimo tęstinumo nuostatas, atitinkančias Gaires ECB/2013/4, kurie buvo tinkamo turto sąraše prieš šio sprendimo įsigaliojimą, išlieka tinkami vienerius metus nuo šio sprendimo įsigaliojimo dienos.
   4 straipsnis
   Taisyklių dėl papildomų kredito reikalavimų priėmimo pakeitimas
   Atsiradus Gairių ECB/2013/4 4 straipsnio 3 dalyje paminėtoms išimtinėms aplinkybėms NCB, gavę Valdančiosios tarybos pritarimą, gali priimti kredito reikalavimus:

               a)

               taikydami kito NCB pagal Gairių ECB/2013/4 4 straipsnio 1 ir 2 dalis nustatytus tinkamumo kriterijus ir rizikos kontrolės priemones;

               b)

               kuriuos reguliuoja kitos valstybės narės, nei ta, kurioje įsteigtas priimantis NCB, teisė;

               c)

               kurie įtraukti į kredito reikalavimų fondą arba užtikrinti nekilnojamuoju turtu, jeigu teisė, reguliuojanti kredito reikalavimą arba atitinkamą skolininką (arba garantą, jei taikytina), yra kitos ES valstybės narės, nei ta, kurioje įsteigtas priimantis NCB.

         5 straipsnis
   Įsigaliojimas
   Šis sprendimas įsigalioja 2013 m. spalio 1 d.
   4 straipsnis taikomas nuo 2014 m. sausio 1 d.

      Priimta Frankfurte prie Maino 2013 m. rugsėjo 26 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 95, 2013 4 5, p. 22.

      (3)  OL L 95, 2013 4 5, p. 23.

      (4)  OL L 195, 2013 7 18, p. 27.

      (5)  „Vienos A“ reitingas – tai ne mažesnis kaip „A3“ reitingas pagal Moody’s, „A-“ pagal Fitch arba Standard & Poor’s arba „AL“ reitingas pagal DBRS.


title: 2006/371/EB: 2006 m. gegužės 19 d.  valstybių narių, kurių valiuta yra euro, vadovų arba vyriausybių vadovų bendru sutarimu priimtas sprendimas, dėl Europos centrinio banko vykdomosios valdybos nario paskyrimo

text:
24.5.2006

               LT

               Europos Sąjungos oficialusis leidinys

               L 136/41

      VALSTYBIŲ NARIŲ, KURIŲ VALIUTA YRA EURO, VADOVŲ ARBA VYRIAUSYBIŲ VADOVŲ BENDRU SUTARIMU PRIIMTAS SPRENDIMAS

   2006 m. gegužės 19 d.
   dėl Europos centrinio banko vykdomosios valdybos nario paskyrimo
   (2006/371/EB)
   EUROPOS BENDRIJOS VALSTYBIŲ NARIŲ, KURIŲ VALIUTA YRA EURO, VADOVAI ARBA VYRIAUSYBIŲ VADOVAI,
   atsižvelgdami į Europos bendrijos steigimo sutartį, ypač į jos 112 straipsnio 2 dalies b punktą ir 122 straipsnio 4 dalį, taip pat į Protokolo dėl Europos centrinių bankų sistemos ir Europos centrinio banko statuto 11.2 ir 43.3 straipsnius,
   atsižvelgdami į Tarybos rekomendaciją (1),
   atsižvelgdami į Europos Parlamento nuomonę (2),
   atsižvelgdami į Europos centrinio banko valdančiosios tarybos nuomonę (3),
   NUSPRENDŽIA:
   1 straipsnis
   Jürgen STARK skiriamas Europos centrinio banko vykdomosios valdybos nariu aštuonerių metų kadencijai nuo 2006 m. birželio 1 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. gegužės 19 d.

            Pirmininkė

         U. PLASSNIK

      (1)  OL L 47, 2006 2 17, p. 58.

      (2)  2006 m. gegužės 17 d. pareikšta nuomonė (dar nepaskelbta Oficialiajame leidinyje).

      (3)  OL C 58, 2006 3 10, p. 12.


title: 2015 m. liepos 31 d. Tarybos sprendimas (BUSP) 2015/1334, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/521

text:
1.8.2015

               LT

               Europos Sąjungos oficialusis leidinys

               L 206/61

         TARYBOS SPRENDIMAS (BUSP) 2015/1334
   2015 m. liepos 31 d.
   kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2015/521
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2015 m. kovo 26 d. Taryba priėmė Sprendimą (BUSP) 2015/521 (2), kuriuo atnaujinamas ir iš dalies keičiamas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

               (3)

               pagal Bendrosios pozicijos 2001/931/BUSP 1 straipsnio 6 dalį, būtina reguliariai atlikti asmenų, grupių ir organizacijų sąrašo peržiūrą, siekiant užtikrinti, kad yra priežasčių juos toliau palikti tame sąraše;

               (4)

               šiame sprendime pateikiami Tarybos atliktos asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba patikrino, kad sprendimus dėl to, kad kiekvienas į sąrašą įtrauktas asmuo, grupė ir organizacija yra susijęs su teroro aktais, apibrėžtais Bendrosios pozicijos 2001/931/BUSP 1 straipsnio 2 ir 3 dalyse, yra priėmusios kompetentingos institucijos, kaip nurodyta tos bendrosios pozicijos 1 straipsnio 4 dalyje. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos joje numatytos konkrečios ribojamosios priemonės;

               (6)

               sąrašas turėtų būti atitinkamai atnaujintas ir Sprendimas (BUSP) 2015/521/EB turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas (BUSP) 2015/521 panaikinamas.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. liepos 31 d.

            Tarybos vardu

            Pirmininkas

         J. ASSELBORN

      (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

      (2)  2015 m. kovo 26 d. Tarybos sprendimas (BUSP) 2015/521, kuriuo atnaujinamas ir iš dalies keičiamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2014/483/BUSP (OL L 82, 2015 3 27, p. 107).

      PRIEDAS

         1 STRAIPSNYJE NURODYTAS ASMENŲ, GRUPIŲ IR ORGANIZACIJŲ SĄRAŠAS

      I.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Pasas: D9004878.

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                  3.

                  AL YACOUB, Ibrahim Salih Mohammed, gimęs 1966 m. spalio 16 d. Tarute (Saudo Arabija); Saudo Arabijos pilietis.

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Pasas: C2002515 (Iranas); pasas: 477845448 (JAV). Nacionalinio tapatybės dokumento Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 m. kovo 8 d. Amsterdame (Nyderlandai) –„Hofstadgroep“ grupuotės narys.

                  6.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                  7.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 m. balandžio 14 d. arba 1964 m. kovo 1 d. Pakistane, paso Nr. 488555.

                  8.

                  SHAHLAI Abdul Reza (dar žinomas kaip Abdol Reza Shala'i, dar žinomas kaip Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla'i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas. 2) Mehrano karinė bazė, Ilamo provincija, Iranas.

                  9.

                  SHAKURI Ali Gholam, gimęs apie 1965 m. Teherane (Iranas).

                  10.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Pasas: 008827 (Irano diplomatinis), išduotas 1999 m. Laipsnis: generolas majoras.

            II.   GRUPĖS IR ORGANIZACIJOS

                  1.

                  „Abu Nidal“ organizacija (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims).

                  2.

                  „Al-Aqsa“ kankinių brigada (Al-Aqsa Martyrs' Brigade).

                  3.

                  „Al-Aqsa e.V.“

                  4.

                  „Babbar Khalsa“.

                  5.

                  Filipinų komunistų partija (Communist Party of the Philippines), įskaitant Naująją liaudies armiją (New People's Army, NPA), Filipinai.

                  6.

                  „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG)).

                  7.

                  „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front)).

                  8.

                  „Hamas“, įskaitant „Hamas-Izz al-Din al-Qassem“.

                  9.

                  „Hizballah“ karinis sparnas (Hizballah Military Wing) (dar žinomas kaip „Hezbollah“ karinis sparnas, dar žinomas kaip „Hizbullah“ karinis sparnas, dar žinomas kaip „Hizbollah“ karinis sparnas, dar žinomas kaip „Hezballah“ karinis sparnas, dar žinomas kaip „Hisbollah“ karinis sparnas, dar žinomas kaip „Hizbu'llah“ karinis sparnas, dar žinomas kaip „Hizb Allah“ karinis sparnas, dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                  10.

                  „Hizbul Mujahideen“, HM.

                  11.

                  „Hofstadgroep“.

                  12.

                  Tarptautinė sikhų jaunimo federacija (International Sikh Youth Federation, ISYF).

                  13.

                  „Khalistan Zindabad Force“, KZF.

                  14.

                  Kurdistano darbininkų partija (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                  15.

                  Tamilų Elamo išlaisvinimo tigrai (Liberation Tigers of Tamil Eelam, LTTE).

                  16.

                  „Ejército de Liberación Nacional“ (Nacionalinė išlaisvinimo armija).

                  17.

                  Palestinos islamo džihadas (Palestinian Islamic Jihad, PIJ).

                  18.

                  Palestinos išlaisvinimo liaudies frontas (Popular Front for the Liberation of Palestine, PFLP).

                  19.

                  Palestinos išlaisvinimo liaudies fronto Aukščiausioji vadovybė (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                  20.

                  „Fuerzas armadas revolucionarias de Colombia“ – FARC (Kolumbijos revoliucinės ginkluotosios pajėgos).

                  21.

                  „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“ („Revoliucinė kairė“); dar žinoma kaip „Dev Sol“ („Revoliucinė liaudies išlaisvinimo armija/frontas/partija“).

                  22.

                  „Sendero Luminoso“ – SL („Šviečiantis kelias“).

                  23.

                  „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 2004 m. balandžio 29 d. Tarybos sprendimas dėl Jungtinių Tautų Konvencijos prieš tarptautinį organizuotą nusikalstamumą sudarymo Europos bendrijos vardu

text:
Svarbus teisinis pranešimas

|

32004D0579

2004/579/EB: 2004 m. balandžio 29 d. Tarybos sprendimas dėl Jungtinių Tautų konvencijos prieš tarptautinį organizuotą nusikalstamumą sudarymo Europos bendrijos vardu

Oficialusis leidinys L 261 , 06/08/2004 p. 0069 - 0069

		Tarybos sprendimas2004 m. balandžio 29 d.dėl Jungtinių Tautų Konvencijos prieš tarptautinį organizuotą nusikalstamumą sudarymo Europos bendrijos vardu(2004/579/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 47, 55, 95 ir 179 straipsnius, siejant su 300 straipsnio 2 dalies pirmuoju sakiniu ir 300 straipsnio 3 dalies pirma pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Dėl į Bendrijos kompetenciją patenkančių Konvencijos elementų, Tarybai pritarus, Bendrijos vardu derėjosi Komisija.(2) Taryba nurodė Komisijai derėtis dėl Bendrijos prisijungimo prie svarstomos Konvencijos.(3) Derybos buvo sėkmingai užbaigtos, ir priimtą dokumentą Bendrija pasirašė 2000 m. gruodžio 12 d., remiantis Sprendimu 2001/87/EB [2].(4) Kai kurios valstybės narės jau yra Konvencijos šalys, o kitose valstybėse narėse vyksta ratifikavimo procesas.(5) Sąlygos, leidžiančios Bendrijai deponuoti Konvencijos 36 straipsnio 3 dalyje numatytą patvirtinimo dokumentą, yra įvykdytos.(6) Konvencija turi būti patvirtinta, kad Bendrija galėtų tapti jos šalimi savo kompetencijos ribose.(7) Deponuodama patvirtinimo dokumentą, Bendrija taip pat deponuoja deklaraciją dėl Europos Bendrijos kompetencijos ribų Konvencijos reglamentuojamais klausimais pagal jos 36 straipsnio 3 dalį,PRIĖMĖ ŠĮ SPRENDIMĄ:1 straipsnisJungtinių Tautų Konvencija prieš tarptautinį organizuotą nusikalstamumą yra tvirtinama Bendrijos vardu.Konvencijos tekstas pateikiamas I priede.2 straipsnisTarybos pirmininkas įgaliojamas paskirti asmenį(-is), įgaliotą(-us) deponuoti Bendrijos oficialaus patvirtinimo dokumentą, įpareigojantį Bendriją. Oficialaus patvirtinimo dokumento sudedamoji dalis yra deklaracija dėl kompetencijos pagal Konvencijos 36 straipsnio 3 dalį, kaip nurodyta II priede. Jame taip pat yra III priede nurodytas pareiškimas.3 straipsnisŠis sprendimas skelbiamas Europos Sąjungos oficialiajame leidinyje.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] 2004 m. sausio 13 d. pateikta nuomonė (dar nepaskelbta Oficialiajame leidinyje).[2] 2) OL L 30, 2001 2 1, p. 44.--------------------------------------------------


title: 2017 m. sausio 27 d. Tarybos sprendimas (ES) 2017/165, kuriuo skiriami Regionų komiteto Prancūzijos Respublikos pasiūlytas narys ir dvylika pakaitinių narių

text:
1.2.2017

               LT

               Europos Sąjungos oficialusis leidinys

               L 27/121

         TARYBOS SPRENDIMAS (ES) 2017/165
   2017 m. sausio 27 d.
   kuriuo skiriami Regionų komiteto Prancūzijos Respublikos pasiūlytas narys ir dvylika pakaitinių narių
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Laurent BEAUVAIS kadencijai tapo laisva viena Regionų komiteto nario vieta;

               (3)

               pasibaigus Josette BOREL-LINCERTIN, Nathalie COLIN-OESTERLE, Marie-Marguerite DUFAY, Daniel DUGLERY, Nicolas FLORIAN, Karine GLOANEC-MAURIN, Hervé HOCQUARD, Jean-Louis JOSEPH, Daniel PERCHERON, Christophe ROSSIGNOL ir Michel VAUZELLE kadencijai tapo laisvos vienuolika Regionų komiteto pakaitinių narių vietų;

               (4)

               pasibaigus įgaliojimams, kurių pagrindu buvo pasiūlyta Guillaume CROS (Conseiller régional de Midi-Pyrénées) kandidatūra, tapo laisva viena Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariu:

                           —

                           Gérard LAHELLEC, Vice-président du Conseil régional de Bretagne,

               b)

               pakaitiniais nariais:

                           —

                           Patrick AYACHE, Vice-président du Conseil régional de Bourgogne-Franche-Comté,

                           —

                           Frank CECCONI, Conseiller régional du Conseil régional d'Ile de France,

                           —

                           Yolaine COSTES, Vice-présidente du Conseil régional de La Réunion,

                           —

                           Guillaume CROS, Vice-président du Conseil régional d'Occitanie (įgaliojimų pakeitimas),

                           —

                           Harold HUWART, Vice-président du Conseil régional du Centre-Val de Loire,

                           —

                           Valérie LETARD, Vice-présidente du Conseil régional des Hauts-de-France,

                           —

                           Marie-Luce PENCHARD, Vice-présidente du Conseil régional de Guadeloupe,

                           —

                           Jean-Jack QUEYRANNE, Conseiller régional du Conseil régional d'Auvergne-Rhône-Alpes,

                           —

                           Agnès RAMPAL, Conseillère régionale du Conseil régional de Provence-Alpes-Côte d'Azur,

                           —

                           Gilles SIMEONI, Président du Conseil exécutif de la Collectivité territoriale de Corse,

                           —

                           Sandra TORRES, Conseillère régionale du Conseil régional de Provence-Alpes-Côte d'Azur,

                           —

                           Patrice VOIR, Conseiller régional du Conseil régional d'Auvergne-Rhône-Alpes.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. sausio 27 d.

            Tarybos vardu

            Pirmininkas

         E. SCICLUNA

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2003 m. lapkričio 17 d. Tarybos sprendimas dėl Europos Tarybos Konvencijos Nr. 180 dėl informacinio ir teisinio bendradarbiavimo, susijusio su informacinės visuomenės paslaugomis, sudarymo Europos bendrijos vardu

text:
Svarbus teisinis pranešimas

|

32003D0840

Oficialusis leidinys L 321 , 06/12/2003 p. 0041 - 0042

		Tarybos sprendimas2003 m. lapkričio 17 d.dėl Europos Tarybos Konvencijos Nr. 180 dėl informacinio ir teisinio bendradarbiavimo, susijusio su informacinės visuomenės paslaugomis, sudarymo Europos bendrijos vardu(2003/840/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies pirmąją pastraipą,atsižvelgdama į Komisijos pasiūlymą,kadangi:(1) Europos Tarybos Konvencija Nr. 180 dėl informacinio ir teisinio bendradarbiavimo, susijusio su informacinės visuomenės paslaugomis (Konvencija) nustato tarptautinę išankstinio pranešimo ir administracinio bendradarbiavimo sistemą, konkrečiai skirtą informacinės visuomenės paslaugoms,(2) Informacinės visuomenės paslaugos atskiru paslaugų gavėjo prašymu teikiamos nuotoliniu būdu elektroninėmis priemonėmis (pagal Konvencijos 2 straipsnyje pateikiamą apibrėžimą), tai tokios paslaugos, kurių teikimas nereikalauja, kad paslaugų teikėjas arba gavėjas keliautų iš vienos vietos į kitą. Dėl šios priežasties joms taikoma bendra prekybos politika ir jos pagal Europos Bendrijų Teisingumo Teismo nuomonę 1/94 dėl Pasaulio prekybos organizacijos priskiriamos išimtinei Europos bendrijos kompetencijai [1].(3) 1998 m. birželio 22 d. Europos Parlamento ir Tarybos direktyva 98/34/EB, nustatanti informacijos apie techninius standartus ir reglamentus teikimo tvarką [2], taikoma nuo 1999 m., buvo itin naudinga kaip išankstinio informavimo ir administracinio dialogo mechanizmas operatyviųjų paslaugų srityje.(4) Panašus tarptautinis mechanizmas turėtų greitai būti sukurtas Europos Taryboje, ir Bendrija tiesiogiai suinteresuota jame dalyvauti. Toks mechanizmas sudarytų galimybę nuolat gauti informaciją apie kitose šalyse rengiamas reguliavimo iniciatyvas ir prireikus pateikti pastabas dėl projektų, kurie galėtų turėti rimtą teisinę arba ekonominę reikšmę operatyviosios veiklos srityje.(5) Praktiškai toks dalyvavimas būtų pagrįstas mechanizmu, 1983 m. sukurtu Direktyva 83/189/EEB, kuri vėliau buvo panaikinta ir pakeista Direktyva 98/34/EB, ir taip pirmiausia valstybės narės išvengtų papildomos pranešimų teikimo prievolės, kuri viršytų ir papildytų tą, kuri joms tenka pagal Direktyvą 98/34/EB.(6) Konvencija turėtų būti patvirtinta,NUSPRENDĖ:1 straipsnisBendrijos vardu patvirtinama Europos Tarybos Konvencija Nr. 180 dėl informacinio ir teisinio bendradarbiavimo, susijusio su informacinės visuomenės paslaugomis.Konvencijos tekstas pridedamas prie šio sprendimo [3].2 straipsnisTarybos pirmininkas įgaliojamas paskirti asmenį (–is), kuriam (–iems) suteikiama teisė pasirašyti Bendriją įpareigojančią Konvenciją.3 straipsnisŠis sprendimas bus paskelbtas Europos Sąjungos oficialiajame leidinyje.Priimta Briuselyje, 2003 m. lapkričio 17 d.Tarybos varduPirmininkasG. Alemanno[1] 1994 m. lapkričio 15 d. Teismo nuomonė [1994], ECR, p. I-5267.[2] OL L 204, 1998 7 21, p. 37. Direktyva su pakeitimais, padarytais Europos Parlamento ir Tarybos direktyva 98/48/EB (OL L 217, 1998 8 5, p. 18).[3] Sudarytos Konvencijos tekstas parengtas anglų ir prancūzų kalbomis; abu tekstai autentiški.--------------------------------------------------


title: 2015 m. liepos 20 d. Tarybos sprendimas (ES) 2015/1292 dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

text:
29.7.2015

               LT

               Europos Sąjungos oficialusis leidinys

               L 199/1

         TARYBOS SPRENDIMAS (ES) 2015/1292
   2015 m. liepos 20 d.
   dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies antros pastraipos a punkto i papunkčiu ir 218 straipsnio 8 dalies antra pastraipa,
   atsižvelgdama į Aktą dėl Kroatijos stojimo, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               pagal Tarybos sprendimą 2014/517/ES (1) Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (2) (toliau – protokolas), pasirašytas su sąlyga, kad jis bus sudarytas;

               (2)

               tais klausimais, kurie patenka į Europos atominės energijos bendrijos sutarties taikymo sritį, protokolo sudarymui taikoma atskira procedūra;

               (3)

               protokolą reikėtų patvirtinti,

         PRIĖMĖ ŠĮ SPRENDIMĄ:
   1 straipsnis
   Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą, patvirtinamas Sąjungos bei jos valstybių narių vardu.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos bei jos valstybių narių vardu deponuoti protokolo 13 straipsnio 2 dalyje nurodytus prisijungimo dokumentus.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. liepos 20 d.

            Tarybos vardu

            Pirmininkė

         F. MOGHERINI

      (1)  2014 m. balandžio 14 d. Tarybos sprendimas 2014/517/ES dėl Europos Bendrijų ir jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir laikino taikymo (OL L 233, 2014 8 6, p. 1).

      (2)  OL L 233, 2014 8 6, p. 3.


title: 2003 m. birželio 16 d. Tarybos sprendimas sudarantis Europos bendrijos ir Japonijos Vyriausybės Susitarimą dėl bendradarbiavimo, susijusio su antikonkurencine veikla

text:
Svarbus teisinis pranešimas

|

32003D0520

Oficialusis leidinys 183 , 22/07/2003 p. 0011 - 0011

		Tarybos sprendimas2003 m. birželio 16 d.sudarantis Europos bendrijos ir Japonijos Vyriausybės Susitarimą dėl bendradarbiavimo, susijusio su antikonkurencine veikla(2003/520/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 83 ir 308 straipsnius, siejant su 300 straipsnio 3 dalies pirmuoju papunkčiu,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Atsižvelgiant į aiškiai išreikštą tarptautinį konkurencijos problemų mastą, turėtų būti stiprinamas tarptautinis bendradarbiavimas šioje srityje,(2) Tinkamas ir veiksmingas konkurencijos įstatymų vykdymas turi labai didelę reikšmę efektyviai rinkos veiklai ir tarptautinei prekybai.(3) Tikėtina, kad tikros pagarbos principų plėtojimas tarptautinėje teisėje ir šių principų įgyvendinimas vykdant Europos bendrijos ir Japonijos konkurencijos įstatymus padidins jų taikymo efektyvumą.(4) Tuo tikslu Bendrija ir Japonija vedė derybas dėl Susitarimo, susijusio su Europos bendrijos ir Japonijos konkurencijos taisyklių taikymu.(5) Turi būti taikomas Sutarties 308 straipsnis, kadangi į Susitarimo tekstą įtraukiami įmonių susijungimai ir įsigijimai, kuriuos numato 1989 m. gruodžio 21 d. Tarybos reglamentas (EEB) Nr. 4064/89 dėl koncentracijų tarp įmonių kontrolės [3], kuris savo ruožtu iš esmės remiasi 308 straipsniu.(6) Susitarimą reikėtų patvirtinti,PRIĖMĖ ŠĮ SPRENDIMĄ:1 straipsnisEuropos bendrijos vardu patvirtinamas Europos bendrijos ir Japonijos Vyriausybės Susitarimas dėl bendradarbiavimo, susijusio su antikonkurencine veikla.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, turintį teisę pasirašyti Susitarimą Europos bendrijos vardu [4].Priimta Liuksemburge, 2003 m. birželio 16 d.Tarybos varduPirmininkasG. Papandreou[1] 2002 m. gegužės 8 d. pateiktas pasiūlymas (dar nepaskelbtas Oficialiajame leidinyje).[2] 2002 m. liepos 3 d. pateikta nuomonė (dar nepaskelbta Oficialiajame leidinyje).[3] OL L 395, 1989 12 30, p. 1 (Klaidų atitaisymas: OL L 257, 1990 9 21, p. 3) su pakeitimais, padarytais Tarybos reglamentu (EB) Nr. 1310/97 (OL L 180, 1997 7 9, p. 1).[4] Remiantis 12 straipsnio 1 dalimi, šis Susitarimas įsigalios 2003 m. rugpjūčio 9 d.--------------------------------------------------